Pori
Pori (švedski: Björneborg) je lučki grad i općina na jugozapadu Finske od 85,418 stanovnika.

Pori je i administrativni centar Regije Satakunta, poznat u Finskoj po najjačoj kratkovalnoj 
radio stanici.

Geografske karakteristike

Pori leži duž rijeke Kokemäenjoki nedaleko od njena ušća u Botnijski zaljev, 
sjeverozapadno od Turkua.

Historija
Pori je izrastao još u 12. vijeku pod imenom - Kokemäen, a status grada dobio je 1365. 
pod imenom Ulvila.
Na sadašnju lokaciju preseljen je 1558., teško je stradao u požarima tokom 16. i 19. vijeka ali je uvijek obnavljan zbog svoje idealne lučke i trgovačke pozicije.

Znamenitosti

Najveće znamenitosti grada su teatar podignut 1884. i muzej Regije Satakunta, osnovan 1888.

Privreda i transport
More kod Porija ne ledi pa je luka otvorena čitavu godinu, iz nje se izvozi drvena građa. 
To su ustvari tri luke, jedna na rijeci Kokemäenjoki i druge dvije Mäntyluoto i Reposaari u Botnijskom zaljevu.

Pori ima i industrije livnice bakra i nikla, tvornicu strojeva i predionicu pamuka.

Grad je željeznicom povezan sa Tampereom, a avio linijama sa Turkuom i Helsinkijem.

Gradovi prijatelji

Izvori

Vanjske veze 

 Službene stranice grada 
Gradovi u Finskoj